钦定古今图书集成/历象汇编/庶征典/第118卷 > 金
## 钦定古今图书集成/历象汇编/庶征典/第118卷 > 金

### 熙宗天会十五年地震

按《金史熙宗本纪》：“天会十五年七月丙戌夜，京师地
震。”

### 天眷三年地震

按《金史熙宗本纪》：“天眷三年十二月丁丑，地震。”

### 皇统四年地震

按《金史熙宗本纪》：“皇统四年十一月甲辰，以河朔诸
郡地震，诏复百姓一年，其压死无人收葬者，官为敛
藏之。”

### 海陵正隆五年地震

按《金史海陵本纪》，正隆五年二月辛未，河东、陕西地
震，镇戎、德顺军大风，坏庐舍，人多压死。　按《五行志》：
五年二月辛未，河东、陕西地震，镇戎、德顺等军大风，
坏庐舍，民多压死。海陵问司天马贵中，对曰：“伏阳逼
阴所致。”又问：“震而大风何也？”对曰：“土失其性则地以
震。风为号令，人君严急则有烈风及物之灾。”

### 世宗大定四年地震

按《金史世宗本纪》：“大定四年三月庚子，京师地震。”
“大定五年，地震。”

按《金史世宗本纪》：“五年六月丙午，京师地震。七月戊
申朔，京师地复震。十月丁丑朔，地震。”

大定七年，地震。

按《金史世宗本纪》：“七年九月庚辰，地震。”

大定二十年，地震。

按《金史世宗本纪》：“二十年五月丙寅，京师地震，生黑
白毛。”

大定二十三年。地生白毛按《金史世宗本纪》。二十三年三月癸丑。地生白毛。五
月丁亥。地生白毛。

大定二十七年，地震。

按《金史世宗本纪》：“二十七年四月辛丑，京师地震。
大定二十九年，章宗即位，地生白毛。”

按《金史章宗本纪》：“二十九年春正月癸巳即位。五月
丁未，地生白毛。”

### 章宗明昌元年地生白毛

按《金史章宗本纪》：“明昌元年二月癸丑，地生白毛。”
“明昌四年三月，京师地震。”

按《金史章宗本纪》不载。　“按《五行志》”云云。

明昌六年，地震。

按《金史章宗本纪》：“六年二月丁丑，京师地震。”

### 承安元年地震

按《金史章宗本纪》，承安元年十一月，平阳地震，有声
如雷，自西北来。十二月，诏：“平阳地震，人户三人死者
免租税一年，二人及伤者免一年。贫民死者给葬钱
五千，伤者三千。”　按《五行志》：“承安元年十一月丙申，
平阳地震，有声自西北来。戊戌夜又震，自此时复震
动。浮山县尢剧城廨民居，圮者十七八，死者凡二三
千”人。

《承安》二年，地震。

按《金史章宗本纪》：二年二月，地大震，有声如雷。六月
丙寅，地震。七月地震。八月地震。九月地大震。乙未诏
求直言。　按《五行志》：二年二月乙酉，地大震，有声殷
殷然。六月七月至九月晦，其震不一。

《承安》五年五月庚辰，地震。

按《金史章宗本纪》云云。

### 宣宗兴定三年地震

按《金史宣宗本纪》，兴定三年癸未，陕西地大震。六月，
平凉等处地震。七月庚子，以地震曲赦陕西路。丁巳，
遣徒单思忠以地震祭地祇于上清宫。　按《五行志》：
三年四月癸未，陕右黑风昼起，有声如雷，顷之，地大
震。平凉、镇戎、德顺尢甚，庐舍倾压，死者以万计，杂畜
倍之。　按《把胡鲁传》：三年六月，平凉等处地震，胡鲁
因上言：“皇天不言，以象告人，灾害之生，必有其故。乞
明谕有司，敬畏天戒。”上嘉纳之，遣右司谏郭著往阅
其迹，抚谕军民焉。

### 哀宗正大四年地震

按《金史哀宗本纪》：“正大四年六月丙辰，地震。”